Архітэктура Латвіі

У 1 тысячагоддзі да н.э. на тэрыторыі Латвіі будавалі ўмацаваныя паселішчы родавых абшчын, т.зв. пілскалны, у 1-м тысячагоддзі н.э. — неўмацаваныя паселішчы (крэпасці-сховішчы), абкружаныя валамі з плятнём і частаколам наверсе. Да канца 12 ст. пераважалі пабудовы з дрэва. У канцы XII—XV стст. пераважала будаўніцтва мураваных абарончых і культавых будынкаў у раманскім стылі, найбольш старажытныя з мясцовыя вапняку.

У XIII—XIV стст. склаліся асноўныя тыпы рыцарскіх замкаў: вежа-данжон (Турайдскі замак у Сігулдзе, пачатак XIII ст.; замак у Ліелстраўпэ, сярэдзіна XIV ст.), канвенцкі дом (замкі ў , 1290; у Рызе, 1330—1515), замак т.зв. нерэгулярнага тыпу, канфігурацыя умацаванняў якога імітавала схілы замкавага ўзгорка Кокнэскі замак, закладзены ў пачатку XIII ст.). Часта замкі станавіліся цэнтрамі гарадоў (, ).

Turaida_Castle.JPG|Турайдскі замак
Lielstraupe loss.JPG|Замак Ліелстраўпэ
Ventspils, Latvia.jpg|Вэнтспілскі замак
Castillo de Riga, Letonia, 2012-08-07, DD 04.JPG|Рыжскі замак
Kokneses pilsdrupas 1999-05-30.jpg|Кокнэскі замак
Cesis castle ruins (Latvia).jpg|Цэсіскі замак

Храмы ўзводзілі зальныя ( ў Ікшкілэ, 1185—XIII ст.), базілікальныя з вежай над фасадам ( ў Цэсісе, 1283—1287;  ў Валміеры, 1283 — пачатак XV ст.). Пераходны стыль раманска-гатычных форм і канструкцый адлюстраваны ў Домскім саборы ў Рызе (1211—1270).

Ikšķiles katoļu baznīcas drupas 2001-08-19.jpg|Царква на востраве Святога Мейнарда ў Ікшкілэ
Cēsise Jaani kirik 02.JPG|Царква Святога Яна ў Цэсісе
Valmiera Sv Simana baznica.jpg|Царква Святога Сімяона ў Валміеры
Riga Dom 02.JPG|Домскі сабор ў Рызе

У XIII—XVI стст. развівалася гарадское будаўніцтва: ратушы, будынкі гільдый, бюргерскія жылыя дамы з высокімі дахамі і ступеньчатымі франтонамі (Рыга, Цэсіс). Да сталай готыкі належыць царква Святога Петэра ў Рызе (XIII—XV стст.). У познагатычнай архітэктуры часцей выкарыстоўвалі цэглу, ускладнены дэкор франтонаў і скляпенняў ( ў Рызе, канец XV — пачатак XVI ст.).

Riga Old Town part2.JPG|«Белы брат» у Рызе
La_place_de_lhôtel_de_ville_(Riga).jpg|Дом Чорнагаловых у Рызе
Riga johanneskirche 133731389 crop rotate.jpg| ў Рызе
St. Peter's Church facade, Riga, Latvia - Diliff.jpg|Царква Святога Петэра ў Рызе

У другой палове XVII ст. сцвярджаюцца формы барока: фасад царквы Святога Петэра (1689—1694, архітэктар Р. Біндэншу і інш), т.зв.  (1694—1698) у Рызе. У перыяд росквіту барока (1700—1770-я гг.) ствараліся буйныя палацава-паркавыя ансамблі (палацы ў Рундалэ, 1736—1740, 1763—1767, і , 1738—1772; арх. абодвух В. В. Растрэлі), свецкія будынкі ( ў Елгаве, 1773—1775, арх. ).

Dannenstern House (2).jpg| ў Рызе
Rundale_Palace.JPG|Рундальскі палац
Jelgava Castle (Jelgavas pils).JPG|Елгаўскі палац
Jelgava, Pētera Akadēmija 1999-12-19.jpg|Акадэмія Петрына ў Елгаве

У канцы XVIII — сярэдзіне XIX ст. панаваў класіцызм: лютэранская царква ў Алукснэ (1781—1788, арх. К. Хаберланд),  у Рызе (1828—1830, арх. Ю. Шпацыр),  ў Рызе (1860—1863, арх. ), палацавыя комплексы ў  і  (арх. І. Г. Берлін).

Aluliina_luteri_kirik.JPG|Лютэранская царква ў Алукснэ
The old arsenal Riga.JPG| у Рызе
Opera_Nacional,_Riga,_Letonia,_2012-08-07,_DD_04.JPG|Будынак гарадскога тэатра ў Рызе
Kazdangas pils 2000-06-11.jpg|Казданжскі палац
Durbe manor house.jpg|Дурбенская сядзіба

У другой палове XIX ст. фарміруецца нацыянальная архітэктурная школа новага часу. На мяжы XIX—XX стст. паралельна з эклектызмам (пабудовы ) развіваўся нацыянальна-рамантычны кірунак, які спалучаў традыцыі народнага латышскага дойлідства з элементамі стылю мадэрн (жылыя дамы ў Рызе, 1906—1909, арх.  і ). Пабудовам першай паловы XX ст. ўласцівы класіцыстычныя тэндэнцыі (актавая зала Латвійскага ўніверсітэта ў Рызе, 1929—1938, арх. Э. Шталберг), рысы рацыяналізму з захаваннем стылізатарства ў духу нацыянальнага рамантызму (царква ў Алажах, 1927).

Consejo_de_Abogados_Letones,_Riga,_Letonia,_2012-08-07,_DD_01.JPG|Вярхоўны суд у Рызе. Арх. Яніс-Фрыдрых Баўманіс
LGU_Stalberg.jpg|Актавая зала Латвійскага ўніверсітэта. Арх. Эрнэстс Шталбэргс
Durbe manor house.jpg|Дурбенская сядзіба

З сярэдзіны 1950-х гг. будаўніцтва вядзецца пераважна паводле тыпавых праектаў з цэглы ці зборнага жалезабетону. Будынкі жылых кварталаў групуюцца ў гармоніі з наваколлем, з цэнтрамі транспартнага і бытавога абслугоўвання (жылыя раёны Агенскалнскія Сосны, 1958—1962, арх. М. Рандэль; Пурвунемэ, з 1964, арх. С. Алкснэ, Э. Драндэ ў Рызе, і інш.). Для грамадскіх будынкаў характэрны строгая планіроўка, выразнасць канструкцый (санаторый у Яўнкемеры, 1967, арх. А. Рэйнфельд і інш.), стрыманая па колеры аддзелка інтэр'ераў ( ў Дзінтары, 1959—1960, арх. М. Гелзіс і А. Вецсіліс), выкарыстанне на фасадах абліцоўкі з металу і пластыкаў.

Найбольш значныя збудаванні 1970—1990-х гг.: Дайлес (1976, арх. М. Станя, Х. Кандэр, І. Якабсан),  (1974, арх. Л. Іваноў, В. Ермалаеў), жылыя раёны  і  (1980—1990-я гг.) — усе ў Рызе, Дом культуры «Юрас варты» ў Вэнтспілсе (1977, арх. В. Вавулс, А. Дамброўскі) і інш. У 1945 годзе заснаваны Саюз архітэктараў Латвіі.

## Літаратура 
*